  Анжелика Тихонова корреспондент «Лудорвай» музей-заповедникысь волостной правленилэн юртаз «И в пир, и в мир, и в добрые люди» адӟытон ужаны кутскиз. Со сярысь ужъюртлэн пресс-службаез ивортэ. Адӟытонэ лымшор но шор удмуртъёслэн вашкала дӥсьёсынызы тодматӥсь 100-лэсь трос котыръёс поттэмын Учкисьёс нылкышноослэсь но воргоронъёслэсь шулдыръяськонъёсы ветлон но нуналлы быдэ нуллон дӥськутъёссэс адӟыны быгатозы, соос пӧлын: куэм дэремъёс, айшетъёс, дукесъёс, кышетъёс, бадӟым кышетъёс, йыркерттэтъёс, гындэм изьыос, сюлыкъёс, пыдкутъёс. Озьы ик экспозицие 20-тӥ даур кутсконын гуртысь нылпиослэн дӥськутъёссы поттэмын: дэремъёссы, ботинкаоссы, кутъёссы. Адӟытон 4-тӥ южтолэзёзь ужалоз. Тодэ вайытом, Удмуртиысь Кузебай Герд нимо йӧскалык музей 100 ар тырмонэзлы туспуктэмъёсъя «И100рия – Ижевский Арсенал» вожвылъяськон ялӥз. Тегъёс: Лулчеберет Ижкар Удмуртия Лудорвай удмуртъёс адӟытон 100ар  